OzLabs/hebrew-wiki-articles huggingface dataset:
סימה וואקנין-גיל

הרמטכ"ל, רא"ל [[בני גנץ מעניק דרגת תת-אלוף לצנזור הצבאי הראשי סימה וואקנין-גיל, 3 באוקטובר 2011]]
סימה וואקנין-גיל (נולדה בשנת 1966) היא תת-אלוף (מיל') בצה"ל, שכיהנה כצנזורית הצבאית הראשית וכמנכ"לית המשרד לנושאים אסטרטגיים והסברה.

==ביוגרפיה==
וואקנין-גיל התגייסה לחיל האוויר ב-1984, ומילאה שורת תפקידים בלהק המודיעין. ב-22 באוגוסט 2005 מונתה לצנזורית הצבאית הראשית, בדרגת אלוף-משנה, במקומה של אל"ם מירי רגב. באוקטובר 2011 הועלתה לדרגת תת-אלוף.

בריאיון לשבועון "במחנה" אמרה:
:"לצערי, התרבות היום במדינת ישראל, היא כזו שאין כמעט דבר שהוא סוד", היא אומרת בריאיון מקיף ראשון מאז נכנסה לתפקידה. "כולם שותפים להכל, כולם חברים של כולם וכל אחד סומך על כל אחד. זה לא כמו בארצות הברית שאם יש משהו שמוגדר 'סודי ביותר', אז הוא סודי ביותר. אצלנו, 'סודי ביותר' זה בגדר המלצה".

והוסיפה על תפקידה:
:"הייעוד שהגדרנו לנו הוא לאזן בין ביטחון המדינה לבין זכות הציבור לדעת וחופש הביטוי, וברגע שאתה הפוסק האחרון בכל הקשור להאם נושא מסוים יפורסם ויעמוד על סדר היום הציבורי, אז האתגר המרכזי הוא לבצע את האיזון בצורה נכונה, להשתמש בכוח בריסון ובצורה מידתית".

בדצמבר 2015 אישרה הממשלה את הצעת השר גלעד ארדן למנות את וואקנין-גיל למנכ"לית המשרד לנושאים אסטרטגיים והסברה. היא שימשה בתפקיד עד שנת 2019.

== חיים אישיים ==
וואקנין-גיל מתגוררת בפרדס חנה-כרכור. היא נשואה לאיתן גיל ואם לשניים.

== קישורים חיצוניים ==

* ועדת וינוגרד, [http://www.vaadatwino.gov.il/pdf/תמליל%20סימה%20ואקנין.pdf תמליל עדותה של הצנזורית הראשית] , אתר הוועדה
* ניר נוימן ונעמה פרי, [http://www.shavuz.co.il/magazine/article.asp?artid=2489&secid=2027 הסודות של סימה], במחנה, 25 בינואר 2008
* 
* 
* יואב איתיאל, [http://www.gfn.co.il/inner.asp?page=23&item=1189 הצנזורה פוסלת! אסור לפרסום! "4 חטיבות של צה"ל נפרשו הבוקר ברמת הגולן"], מגזין המושבות, 27 בפברואר 2009
* 
* 
* אסנת עופר, [http://saloona.co.il/blog/האשה-שיכולה-להחשיך-לכם-את-המסך/ האשה שיכולה להחשיך לכם את המסך], באתר "סלונה", 31 במאי 2012
* 
* 
* 

==הערות שוליים==

קטגוריה:צנזורים צבאיים ראשיים
קטגוריה:מנכ"לי המשרד לעניינים אסטרטגיים
קטגוריה:קצינות צה"ל בדרגת תת-אלוף
קטגוריה:תתי-אלופים בצה"ל
קטגוריה:פרדס חנה-כרכור: אישים
קטגוריה:מנכ"ליות משרדי ממשלת ישראל
קטגוריה:חיילות חיל האוויר הישראלי
קטגוריה:חיילי חיל האוויר הישראלי
קטגוריה:חיילות אגף המודיעין
קטגוריה:חיילי אגף המודיעין
קטגוריה:מנכ"לים יוצאי שירות קבע בצה"ל
קטגוריה:חיילי צה"ל במלחמת לבנון השנייה
קטגוריה:ישראליות שנולדו ב-1966
קטגוריה:ישראלים שנולדו ב-1966
אנחות מהלב

אנחות מהלב (בספרדית: Suspiros del corazón) הוא סרט קולנוע ארגנטינאי בבימויו של אנריקה גבריאל, שיצא לאקרנים בשנת 2007.

==תקציר העלילה==
הסרט מתרחש בארגנטינה ומסופר מנקודת מבטו של סופר, המתגורר מעל דירתו של פרננדו, איש עסקים צעיר (בגילומו של רוג'ר קומה) המגיע לארגנטינה. הסופר כותב למעשה את הסיפור שמהווה את תסריט הסרט בעקבות מכתב שקיבל מפרננדו, ובו פרננדו מספר את שאירע לו.

בראשית הסרט לוקה פרננדו בקלקול קיבה, והסופר מפנה אותו לרופא שכונתי. במרפאה קוראת האחות לפרננדו את ההורוסקופ החודשי שלו מתוך הירחון "אנחות מהלב". בהורוסקופ נאמר שילקה בקלקול קיבה, שכלבים יתקפו אותו וש"אופקים חדשים" יחליפו את "החברה הוותיקה". בצאתו מהמרפאה תוקפת אותו להקת כלבים, והוא נאלץ לקבל טיפול לשיכוך כאבים בעת שפצעיו נתפרים.

בהגיעו למשרדו, מבולבל בהשפעת משככי הכאבים, חוזר פרננדו באוזני מזכירתו המחליפה על דברי ההורוסקופ, והיא סבורה שמדובר בהוראה לפרננדו לקנות את המניות של "אופקים חדשים" – חברת בנייה כושלת, ולמכור את המניות של חברת הביטוח הוותיקה שברשותו. בדיעבד מתברר שהייתה זו החלטה נבונה, שכן חברת הבנייה חתמה על הסכם גדול ומניותיה עלו, בעוד בחברת הביטוח הוותיקה התגלתה מעילה.

לנוכח הצלחת התחזית שבהורוסקופ יוצא פרננדו לגלות את הורוסקופ החודש הבא, שכן עומדת בפניו עסקה חשובה במדריד, ועליו להחליט אם לעשותה. פרננדו מגלה שהירחון יוצא לאור בידי חבורה של זקנים אקנסצנטריים ספרדים ואיטלקי אחד שמטרתם להביא את יצירות הספרות הקלסיות לידיעת הציבור בחינם על מנת לחנכו. החבורה סבורה שהוא שחקן, ומבהירה לו שבהיעדר נובלה מצולמת לא יצא הירחון ולא יהיה הורוסקופ.

פרננדו מעמיד פנים שהוא אכן שחקן, מצלם את "אנה קארנינה" עבור הגיליון של החודש הבא, ובתוך כך מתאהב בנכדתו של אחד הזקנים. לבסוף מתברר שהיא הכותבת את ההורוסקופ, ומשהיא מגלה שהוא מתחזה היא עוזבת אותו ונוסעת ללמד בבית ספר בספר, אך משאירה לו את ההורוסקופ, בו היא ממליצה שלא לעשות את העסקה. פרננדו, המבין שהוא מאוהב בה, מחליט לעשות את העסקה בידיעה שייכשל על מנת להוכיח לה את אהבתו. בדיעבד מתברר שדיוק ההורוסקופ הראשון היה מקרי, וגם בעסקה זו הוא מרוויח מיליונים – אותם הוא משקיע בהקמת בתי ספר בספר, בו הוא מתגורר עם אהובתו שהפכה להיות אשתו.

==קישורים חיצוניים==

קטגוריה:סרטי 2007
קטגוריה:סרטים ארגנטינאיים
קטגוריה:סרטי קומדיה
קטגוריה:סרטים רומנטיים
מחלף ענבה

המחלף בתוואי [[כביש 431 לכיוון מזרח]]
מחלף עֲנָבָה הוא מחלף המחבר את כביש 1 וכביש 431. רובו נפתח לתנועה בפברואר 2009 ביחד עם כביש 431.

בשנת 2006 נפתח המעבר מכביש 431 בכיוון מערב לכביש 1 בכיוון צפון (לתל אביב), וביוני 2008 נפתח המעבר לכיוון דרום (לירושלים). המעבר מכביש 1 בכיוון צפון לכביש 431 לכיוון מזרח (למודיעין-מכבים-רעות) נפתח במרץ 2010.

המחלף נמצא מערבית למודיעין-מכבים-רעות ובסמוך לנחל ענבה, ומכאן שמו<ref></ref>. סמוך למחלף נמצא מחלף רכבות שבו מתפצלת מסילת הרכבת מתל אביב לשני כיוונים: האחד למודיעין והשני לכיוון ירושלים. המחלף נבנה על ידי חברת דניה סיבוס, חברה בת של אפריקה ישראל להשקעות.

==מבנה המחלף==
התנועה בשני הכבישים החוצים את המחלף רציפה וללא שימוש ברמזורים, וכך גם המעבר ביניהם. לשם השוואה, בשנת 2007 היו במחלף גנות שבעה כיווני מעבר רציפים ובאותה עת היה זה המחלף בעל מספר הכיוונים הגדול ביותר בישראל. במחלף ענבה נבנו כל שמונת כיווני המעבר האפשריים.

המחלף בנוי משבעה גשרים ראשיים. גשר אחד משמש את תוואי כביש 1 העובר מעל לתוואי כביש 431 וכל השאר משמשים את הפניות שמאלה. שתי פניות שמאלה מתבצעות באמצעות רמפות הבנויות מגשרים ארוכים: מכביש 1 בכיוון ירושלים לכביש 431 לכיוון מודיעין ומכביש 1 בכיוון תל אביב לכביש 431 בכיוון ראשון לציון. שתי הפניות שמאלה האחרות מתבצעות באמצעות לולאה ובכך משלב המחלף שני טיפוסי מחלפים, מחלף עלה תלתן ומחלף טורבינה.

ב-2016 החלו עבודות בנייה להקמת מסילת ברזל שתחבר בין מקטע המסילה המגיע למודיעין לבין מסילת ירושלים - גנות בכיוון מזרח<ref></ref>. ב-25 בפברואר 2022 בוצעה נסיעת מבחן אשר חנכה את התשתית החשמלית החל מ"מחלף ענבה" הרכבתי ועד לתחנת הרכבת מודיעין מרכז.

== תוכניות עתידיות ==
=== מסילת רוחב בין נתיבי כביש 431 ===

בשנת 2026 צפויה להיחנך מסילה בין נתיבי כביש 431 לכיוון ראשון לציון ותהווה מסילת רוחב בין ערי דרום גוש דן – ממודיעין דרך רמלה, תחנת הרכבת הראשונים ועד תחנת הרכבת ראשון לציון משה דיין. במסגרת פרויקט זה תיבנה קשת מסילתית נוספת אשר תאפשר נסיעה ישירה מכיוון ראשון לציון לירושלים. מחלף זה יהיה המחלף הרכבתי הגדול בארץ בעל 3 קשתות מסילתיות.

==גלריה==
<gallery>
Anava train junction 02.jpg|מחלף המסילות המקשר את מסילת ירושלים - גנות למסילת ראשון לציון - מודיעין לשני הכיוונים. מימין קשת מודיעין לכיוון תחנת הרכבת פאתי מודיעין, נובמבר 2020
Anava train junction 03.jpg|מחלף המסילות המקשר את מסילת ירושלים - גנות למסילת ראשון לציון - מודיעין לשני הכיוונים, נובמבר 2020
Modiin curve.jpg|קשת מודיעין, מחלף ענבה לכיוון מערב, פברואר 2022
Annava railway bridge 1 defence structure.jpg|מבנה ההגנה על תשתית החשמול העילית, גשר 1 בקו הרכבת ירושלים - תל אביב, אוגוסט 2022
</gallery>

==קישורים חיצוניים==

==הערות שוליים==

קטגוריה:כביש 1: מחלפים
קטגוריה:כביש 431: מחלפים
קטגוריה:ישראל: מחלפים וצמתים מסילתיים
האיגוד הבין-לאומי לקריסטלוגרפיה

האיגוד הבין-לאומי לקריסטלוגרפיה – (באנגלית: International Union of Crystallography; בראשי תיבות: IUCr) הוא ארגון מדעי בין-לאומי החבר במועצת המדע הבין-לאומית (ISC).

==היסטוריה==
את הרעיון להקמת האיגוד כאמצעי להוצאה לאור של ביטאון בין-לאומי לקריסטלוגרפיה הציע במרץ 1944 הפיזיקאי והקריסטלוגרף הגרמני פאול פטר אוואלד בכינוס "קבוצת האנליזה של קרני רנטגן" המוכרת בראשי התיבות של שמה באנגלית XRAG (ראשי התיבות של X-Ray Analysis Group). יושב ראש XRAG, הפיזיקאי זוכה פרס נובל לפיזיקה ויליאם לורנס בראג, קיבל את הרעיון בהתלהבות וארגן ביולי 1946 כינוס בין-לאומי של קריסטלוגרפים בלונדון. הכינוס שכלל כ־300 קריסטלוגרפים ממדינות שונות קיבל החלטה להקים ועדה זמנית שתבחן הוצאת ביטאון בנושא הקריסטלוגרפיה. ועדה זו שבראשה עמד פאול פטר אוואלד גיבשה בנוסף להצעות להוצאת ביטאון גם את קווי היסוד של האיגוד הבין-לאומי לקריסטלוגרפיה. הגיליון הראשון של הביטאון, שקיבל את השם שהציעו הרוסים חברי הוועדה – Acta Crystallographica – יצא לאור באפריל 1948. כנס הייסוד של האיגוד התקיים באוניברסיטת הרווארד שבעיירה קיימברידג' שבמסצ'וסטס שבארצות הברית בין 28 ביולי ל־3 באוגוסט 1948. שני הפיזיקאים האחראים יותר מכל להתפתחות התחום הועמדו בראש האיגוד, ויליאם לורנס בראג התמנה נשיא ומקס פון לאואה מונה נשיא כבוד. 

==מטרות ודרכי פעולה==
מטרותיו הן: לקדם שיתופי פעולה בין-לאומיים בקריסטלוגרפיה, לתרום לכל ההיבטים של הקריסטלוגרפיה, לקדם הוצאה לאור של פרסומים בין-לאומיים של מחקר קריסטלוגרפי, ולתקנן את השיטות, היחידות המינוחים והסמלים.

האיגוד מנסה לקיים מטרות אלו על ידי הדפסה של ביטאונים מדעים שכיום הם זמינים באינטרנט, בראש ובראשונה ה־"Acta Crystallographica", הכנה של טבלאות מעודכנות של קריסטלוגרפיה, חלוקה של עלון חדשות מדי רבעון, ניהול מדריך עולמי של קריסטלוגרפים, חלוקת פרס אוואלד וארגון האספה הכללית אחת לשלוש שנים.

משרדי האיגוד נמצאים בעיר צ'סטר שבמחוז צ'שייר באנגליה. נכון ל־2020 חברים בארגון ארגוני מדע מ־52 מדינות.

האגודה הישראלית לקריסטלוגרפיה המסונפת לאקדמיה הלאומית הישראלית למדעים מייצגת את ישראל באיגוד.

האיגוד מעניק "פרס אוולד" למדענים בולטים. הפרס מוענק משנת 1987 כל 3 שנים. בוריס ויינשטיין היה בין מקבלי הפרס.

==קישורים חיצוניים==
* 
* [http://www.iucr.org/iucr-top/iucr/history.html היסטוריה של הקמת הארגון]

קריסטלוגרפיה
קטגוריה:איגודים חברים במועצת המדע הבין-לאומית
אמברולאורי

אמבּרוֹלאוּרי (בגאורגית: ამბროლაური) היא עיירה בנפת אמברולאורי שבמחוז ההיסטורי רצ'ה בגאורגיה. היא משמשת כבירת מחוז רצ'ה-לצ'חומי וסוואנתי תחתית גאורגיה. העיירה ממוקמת בגובה 550 מטר (לפי גרסה אחרת 654) מעל פני הים, במפגש שבין נהר הריוני ונהר קריחולי. היא הוכרזה לעיר בשנת 1966 ובשנת 2014 אוכלוסייתה מנתה 2,047 איש.

העיירה נזכרת לראשונה במאה השבע עשרה כחלק מממלכת אימרתי. בעיירה היה ארמון מלוכה ששרידיו עדיין קיימים. בשנת 1991 ניזוקה העיירה קשות ברעידת האדמה ברצ'ה.

== קישורים חיצוניים ==

* תמרה דרגדזה (1988), [http://books.google.com/books?id=90--As-_XIUC&pg=PA6&dq=Ambrolauri&sig=hYJbKbEssVy9tB4Tfyu40lvGoyE#PPP1,M1 המשפחות הכפריות של גאורגיה הסובייטית: פרובינציית רצ'ה], , <SMALL>(אנגלית)</SMALL>

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רצ'ה
קטגוריה:גאורגיה: יישובים
קטגוריה:קווקז: יישובים
רחוב השלשלת

שלט רחוב שער השלשלת
מפת העיר העתיקה
כתב יד מצויר מהמאה ה-13]]
רחוב השלשלת, או רחוב שער השלשלת (בערבית: شارع باب السلسلة; נהגה "שארע באב א-סילסילה"), בעיר העתיקה בירושלים, עובר בתוואי נחל צולב. הוא מתחיל במערב ברחוב דוד, ומסתיים במזרח בשער השלשלת. הרחוב נקרא על שם השער, שבקצהו המזרחי. מקור שם השער - "שער השלשלת", בכיפת השלשלת שעל הר הבית. יש גם סברות אחרות למקור השם.

== היסטוריה ==
רחוב השלשלת בנוי מעל גשר קדום שהוליך בתקופת בית שני להר הבית. הרחוב נמצא בחלקו המזרחי של נחל צולב, שעליו נבנה בירושלים בתקופה הרומית דקומנוס, כפי הנהוג בערים הרומיות המתוכננות וקרוי על שם שער השלשלת המוביל להר הבית. הדקומנוס נחצה לשניים: רחוב דוד המתחיל במערב בשער יפו ומסתיים במרכז השווקים, ולאחריו, מזרחה, רחוב השלשלת. הרחוב שימש מאז התקופה הערבית הקדומה ומשמש עד היום נתיב מרכזי ממגדל דוד ושער יפו להר הבית.

מיד בתחילת הרחוב, בקצהו המערבי נמצא חאן אל-סולטאן שהוקם בשנות ה-80 של מאה ה-14 על ידי הסולטאן ברקוק. ברחוב נמצאות לפחות שתי טורבות (קברי נכבדים מוסלמים) עתיקות, טורבת ברכת חאן (במבנה ספריית ח'אלדיה, מיד לאחר צומת רחוב השלשלת ורחוב משגב לדך) וטורבת טורקאן ח'תון. בתקופה הממלוכית נבנו ברחוב מדרסות רבות פאר בהן אל-מדרסה א-טשתמוריה, הסעידיה, הקילאניה, הג'קיליה, ומדרסת תנכזיה. גם ספריית אל-בודיירי שוכנת ברחוב זה.

במאה ה-19 נקרא הרחוב בערבית בשם "שארע אל-בזאר" (شارع البازار; רחוב השוק). לאחר מכן שונה שמו ל"שארע באב א-סילסילה" ("רחוב שער השלשלת"). ברחוב פעלו כ-85 חנויות ובתי מלאכה, רובן בבעלות מוסלמים, וכרבע מהן בבעלות יהודית. ברחוב התגוררו שמעון אגסי (ממקימי ההגנה) ויהושע ילין ומשפחתו. בית הספר למל הוקם במבנה בסמוך לרחוב "ברחוב העולה מרחוב השלשלת למיידאן", בפינה הצפונית מזרחית של הרובע היהודי בשנת 1856.

בשנת 1905 ערכו הטורקים מפקד רשמי של תושבי העיר העתיקה. על פי המפקד חיו באזור רחוב השלשלת 1259 משפחות, מתוכן 711 משפחות יהודיות ו-548 משפחות מוסלמיות. אוכלוסיית היהודים הורכבה מ-400 משפחות ספרדיות, 229 משפחות אשכנזיות, ו-82 משפחות מעולי המגרב.

באוקטובר 1971 זרק מחבל רימון יד על קבוצת הולכי רגל, בהם יהודים, שצעדו לכותל. במרץ 1991 נדקר קשיש יהודי שצעד ברחוב בדרכו אל הכותל המערבי. בתגובה אישר מפקד המחוז חיים אלבלדס לעמותת עטרת כהנים לפתוח ברחוב ארבע חנויות יהודיות.

בנובמבר 2021 ביצע מחבל במקום פיגוע ירי, ממנו נרצח אזרח ישראלי בדרכו אל הכותל המערבי, נפצעו 2 אזרחים ו-2 שוטרי מג"ב.

== לקריאה נוספת ==
* שבתי זכריה, יהודים ומוסדות יהודיים ב"רחוב השלשלת" בירושלים העתיקה, ירושלים, הוצאת צור אות, 1995.
* גד פרומקין, דרך שופט בירושלים, תל אביב: הוצאת דביר, תשט"ו-1955, עמ' 36-35.
* 

== קישורים חיצוניים ==

* [http://www.haatika.co.il/category/%D7%A8%D7%97%D7%95%D7%91-%D7%94%D7%A9%D7%9C%D7%A9%D7%9C%D7%AA רחוב השלשלת], באתר haatika
* 

== הערות שוליים ==

קטגוריה:הרובע המוסלמי: רחובות
המנגליסטים

המנגליסטים הוא סרטם של יוסי מדמוני ודוד אופק, צלם שי גולדמן ותמיכת קרן גשר לקולנוע רב תרבותי. הסרט יצא לבתי הקולנוע בשנת 2003.
"המנגליסטים" מספר את סיפורה של משפחה ישראלית ממוצא עיראקי שאינה מצליחה להכות שורש אמיתי בישראל.

הסרט זכה בפרס התסריט בפסטיבל מר דל פלאטה (ארגנטינה), פרס הסרט הזר בפסטיבל יוסטון, פסטיבל וושינגטון ובפסטיבלים רבים נוספים, והשתתף בעשרות רבות של פסטיבלים. בנוסף היה מועמד לפרס אופיר.

==עלילה==
הסרט נפתח בחגיגות שנת ה-40 למדינת ישראל, שמשפחת עידה מתכוננת לחגיגה. בעוד הבשר נצלה על האש, חוזר הסרט אחורה בזמן, לסיפורים של כל אחד מבני המשפחה, שמשתלבים אלה באלה. הוא כולל ארבעה סיפורים של כל אחד מבני המשפחה, כשכל סיפור מאיר את שאר הסיפורים באור חדש. אבי המשפחה חיים, יוצא לניו יורק על מנת למצוא ידיד נעורים מתקופת המחתרת הציונית בעיראק, בעוד אשתו נעימה, מחדשת קשר עם אהוב נעוריה מבגדאד. גם בני הדור השני, הילדים תקווה ואלי מייצגים הוויה של תלישות כשהכמיהה לצאת מישראל ו"לעשות את זה" בחוץ לארץ היא שמפעילה אותם.

הסרט מציג את החברה הישראלית-מזרחית כחברת מהגרים שעברה מול ארץ המוצא אינו פתור, ולכן אינה יכולה להכות שורש אמיתי בישראל.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקנ/ית
!width=80|דמות
|-
| ויקטור עידה || חיים
|-
| ריימונד אבקסיס || נעימה
|-
| מכרם ח'ורי || עזרא
|-
| ישראל ברייט || אלי
|-
| דאנה איבגי || תקווה
|-
| גילי סער || רחל / הדס
|-
| יגאל עדיקא || גדעון
|}

==קישורים חיצוניים==

* 
==הערות שוליים==

קטגוריה:סרטי 2003
קטגוריה:סרטי דרמה ישראליים
קטגוריה:סרטים ישראליים משנת 2003
הולרכיה

הולרכיה, על פי הטרמינולוגיה של ארתור קסטלר, היא היררכיה של הולונים - כאשר הולון הוא חלק ושלם במקביל. המונח נטבע לראשונה בספרו של קסטלר משנת 1967, "The Ghost in the Machine". המונח נמצא בשימוש רב גם אצל הפילוסוף האמריקאי, קן וילבר.

היקום, כשלם, הוא דוגמה להולרכיה, או מערכת הולרכית, וכל הולרכיה ידועה אחרת, היא חלק מאותה הולרכיה גדולה.

==הולרכיה והיררכיה==
בעוד היררכיה יוצרת מבנה מלאכותי בו הישויות הנמצאות תחת הישות שמעליהם בהיררכיה כפופות לה באופן מלא, בהולרכיה הישויות אינן באמת נמצאות "תחת" או "מעל", אלא מהוות חלק, או כוללות, ויחד עם זאת בעלות קיום עצמאי.
מולקולה היא דוגמה להולון שנמצא שלב אחד מעל אטום. בטרמינולוגיה היררכית התיאור "מולקולה נמצאת מעל אטום" היה מתאר מצב רחוק מזה המתקיים במציאות, בו מולקולה שולטת באוסף האטומים אותו היא "מנהלת", בעוד טרמינולוגיה הולרכית קרובה יותר לתיאור מציאות זו, בכך שהיא רואה הן באטומים והן במולקולות הולונים, אשר מהווים חלק ושלם בו זמנית, ובעלי קשרי גומלין הדדיים.

==קישורים חיצוניים==

* 
* [http://www.worldtrans.org/essay/holarchies.html מאמר על הולרכיות]

קטגוריה:פילוסופיה
הולון

הולון (מהמילה היוונית ὅλος, "שלם") הוא חלק ושלם בו-זמנית. המונח נטבע לראשונה על ידי ארתור קסטלר בספרו "The Ghost in the Machine".

הולון הוא מערכת (או תופעה) ששלמה בפני עצמה ויחד עם זאת חלק ממערכת גדולה יותר. כל מערכת יכולה להיחשב כהולון, החל בחלקיקים תת-אטומים וכלה ביקום כולו. מכיוון שהולון מכיל גם תת-מערכות או חלקים, הוא משפיע ומושפע באופן שווה. מידע זורם באופן דו-כיווני בין מערכות גדולות לקטנות מהן. כאשר מסיבה כלשהי אותה זרימה דו-כיוונית מופרת, המערכת משתבשת. שלמים לא מכירים בתלות שלהם בחלקים המרכיבים אותם, וחלקים לא מכירים בקיום של השלמים המאחדים אותם. סרטן הוא דוגמה טובה לשיבוש שכזה המתרחש במערכת ביולוגית.

== הולרכיה ==
הולרכיה היא היררכיה של הולונים. אם הולון מסוג מסוים מושמד, כל ההולונים בהיררכיה מעליו חייבים להיעלם גם כן. כך שאטום עומד ברמה נמוכה יותר בהיררכיה לעומת מולקולה, מכיוון שאם יושמדו כל המולקולות, אטומים עדיין ימשיכו להתקיים. לעומת זאת, אם כל האטומים יושמדו, מולקולות לא יוכלו להתקיים.

==לקריאה נוספת==
* קן וילבר, קיצור תולדות הכל, הוצאת כנרת
<div style="direction: ltr;">
* Prigogine, I. Stengers, E. 1984. Order out of Chaos. New York: Bantam Books
* Koestler, Arthur, 1967. The Ghost in the Machine. London: Hutchinson. 1990 reprint edition, Penguin Group.
</div>
==קישורים חיצוניים==

* [http://www.theory-of-everything.org קיצור תולדות הכל] - אתר בעברית על הפילוסופיה
* [http://www.integralworld.net/edwards13.html היסטוריה של המושג הולון]
קטגוריה:מונחים בפילוסופיה
פרפרזה

פרפרזה (מיוונית: Παράφρασις) הוא ניסוח מחודש של משפט במילים אחרות מבלי לשנות את משמעותו.<ref name=":0">"Paraphrase", in: Encyclopædia Britannica 1911,vol. 20</ref> לעיתים פרפרזה מתייחסת גם להבאת משפט בצורה מלאה, ברורה ופשוטה יותר או לתרגום חופשי שלו לשפה אחרת.<ref name=":0">"Paraphrase", in: Encyclopædia Britannica 1911,vol. 20</ref> התרגום המילולי של המונח ביוונית הוא "להתייחס למשהו במילים אחרות".<ref name=":0">"Paraphrase", in: Encyclopædia Britannica 1911,vol. 20</ref>

במקור פירוש המושג פרפרזה, הוא כתיבת המשפט במשמעותו המקורית אך בניסוח שונה לפישוט המשפט, לעידונו או במקרה שאין גישה למשפט המקורי.

בעגה העברית נוטים להשתמש במושג פרפרזה לגבי משפט הנכתב או נאמר בעל-פה ודומה למשפט או ביטוי מוכרים באמצעות יצירת אסוציאציה להבהרה או להענקת דגש מיוחד. לעיתים עושה הפרפרזה שימוש בציטוט כמעט מדויק של משפט מקורי, תוך הכנסת שינויים מכוונים המדגישים את כוונת הדובר. כמו למשל "כל העולם מגרש כדורגל, וכל האנשים צופים" בפרפרזה על כתבי שייקספיר. ההבדלים בין המשפט המקורי לבין המשפט החדש יוצרים פעמים רבות אפקט קומי.

במחקר הספרותי קיימת מחלוקת האם פרפרזה למטפורה אפשרית מבלי לשנות את משמעותה.<ref></ref><ref></ref><ref></ref>

== שימושים ==

השימוש בפרפרזה נעשה בדרך כלל כדי לפשט את המשפט המקורי ולעשותו נוח לקריאה ולהבנה אם כי בדרך כלל הניסוח החדש חסר מעומקו של המשפט המקורי. שימושים נוספים נעשים כדי לעדן ביטוי חריף או פוגעני לביטוי עדין יותר, וכן במקרה שאין גישה לחומר המקורי כיוון שהוא לא בנמצא או שהוא מוגן על ידי זכויות יוצרים.

דוגמאות:
* את הפסוק "אשא עיני אל ההרים" ניתן יהיה לכתוב כפרפרזה "אסתכל אל ההרים" לצורך פישוט.
* הביטוי "דיור מוגן" הוא פרפרזה למושג "מושב זקנים" כדי לעדן את הביטוי.

== מאפייני פרפרזה ==

* הפרפרזה מסכמת את המשפט המקורי.
* פרפרזה לא תכלול את רוב המילים של המשפט המקורי ותהיה קלה יותר להבנה.
* פרפרזה תכלול את הפרטים המשמעותיים של המשפט המקורי.
* בדרך כלל הפרפרזה תהיה יותר ארוכה מהמשפט המקורי.

== לקריאה נוספת ==
<div class="mw-content-ltr">
* 
* 
</div>
==קישורים חיצוניים==

== הערות שוליים ==

קטגוריה:מונחים ספרותיים
קטגוריה:אמצעים רטוריים
קטגוריה:בלשנות
דגל מונטריאול

דגל מונטריאול
דגל מונטריאול בין השנים 1939-2017
דגל 
מונטריאול בין השנים 1935-1939
דגל מונטריאול הוצג לראשונה במאי 1935, ומבוסס על סמל העיר. הדגל הונף לראשונה לרגל ביקורו של מלך אנגליה ג'ורג' השישי בעיר.

==תיאור הדגל==
דגל מונטריאול מורכב מצלב המסמל את הדת הנוצרית של מייסדי העיר. הצלב הוא צלב ג'ורג' הקדוש המסמל את מלך אנגליה שלכבודו הונף הדגל לראשונה.

בכל רביע של הדגל מופיע סמל המייצג את אחת מהקבוצות האתניות הגרות בעיר:
* פרח החבצלת מסמל את התושבים שמוצאם מצרפת.
* שושנת לנקסטר מסמל את התושבים שמוצאם מאנגליה.
* תלתן ירוק מסמל את התושבים שמוצאם מאירלנד.
* דרדר מסמל את התושבים שמוצאם מסקוטלנד.

==ראו גם==
*סמל מונטריאול

==קישורים חיצוניים==
* [http://montrealflags.tripod.com/montreal.html תיאור דגל מונטריאול]
* 

קטגוריה:מונטריאול
מונטריאול

מונטריאול
קטגוריה:קוויבק: סמלים
קטגוריה:בונה בתרבות
מרדכי כספי

מרדכי כספי בשנות ה-20
(השלט העליון)}} על [[בניין ג'נרלי בירושלים, 1940-1946]]
מרדכי כספי (זילברמן) (י"א בניסן תרמ"ה, מרץ 1885 – ו' באלול תש"ז, אוגוסט 1947) היה פעיל ציוני ששימש כמזכירו האישי של חיים ויצמן. הוא היה מעורב ברכישת קרקעות בארץ ישראל וביישובן ביהודים, והיה ממקימי שכונת תלפיות בירושלים וחבר אספת הנבחרים הראשונה. כן התגורר כספי בשכונה במשך שנים ארוכות, ואף שימש כיושב ראש הוועד השכונתי.

==קורות חיים==
נולד בירושלים בשנת תרמ"ה (1885). אביו אברהם חיים כספי (זילברמן) היה סוחר, מראשוני המדפיסים ועסקן בעיר, ואמו נחמה רבקה בת ר' משה יהושע יאנובר (דיסקין) הייתה ממשפחת בעל "משכיל לאיתן", ממייסדי שכונת מאה שערים.

בשנות ה-30 שימש כספי כקונסול מדינת לטביה בממשלת המנדט הבריטי בארץ ישראל, אף על פי שלא דיבר כלל את השפה הלטבית. הוא היה חבר במסדר הבונים החופשיים, ובין השנים 1942–1944 אף עמד בראש הלשכה הירושלמית של הארגון. כן היה חבר בארגון "בני ברית" היהודי, שמטרתו סיוע לנזקקים.

היה נשוי לרבקה, נכדתו של מיכל הכהן, ממייסדי "הלבנון". הותיר שני בנים ושלוש בנות. בנו הוא עורך הדין מיכאל כספי. 

על שמו של מרדכי כספי רחוב הנושא את שמו בצפון תלפיות.

==לקריאה נוספת==
* 

קטגוריה:אנשי היישוב ילידי הארץ
קטגוריה:בוגרי בית הספר למל
קטגוריה:משפחת דיסקין
קטגוריה:ירושלים: אישים
קטגוריה:תלפיות: אישים
קטגוריה:חברי בני ברית ישראל
קטגוריה:חברי הבונים החופשיים בישראל
קטגוריה:חברי אספת הנבחרים הראשונה
קטגוריה:קונסולים יהודים בתקופת המנדט
קטגוריה:יהודים הקבורים בהר הזיתים: חלקת קהילת ירושלים
קטגוריה:ארץ-ישראלים שנולדו ב-1885
קטגוריה:ארץ-ישראלים שנפטרו ב-1947
יצחק לוי (פעיל ציוני)

יצחק לוי בצילום משנת 1909
הקמת [[תלפיות. מימין לשמאל: יצחק לוי, אליעזר בן-יהודה, איש לא ידוע בשם גורדון ודוד ילין]]
יצחק לוי (1866 – אפריל 1950) היה אגרונום ופעיל ציוני, ממנהיגי יהדות ספרד ומנהיגם באספת הנבחרים הראשונה, מראשי יק"א, שניהל את מושבות יק"א בארץ ישראל עד המאה ה-20 ועסק ברכישת קרקעות וביישובן. ב-1903 היה מעורב ברכישת קרקעות באל עריש ויישובן ביהודים, על פי תוכנית אל עריש שהגה הרצל, אך נגנזה עם מותו בשנת 1904. ממייסדי שכונת תלפיות בירושלים וממייסדי רמת הדר.

==קורות חיים==
יצחק ומטילדה לוי, עם ילדיהם אמה ואברהם, [[1911]]
נולד באיסטנבול, האימפריה העות'מאנית. למד חקלאות בגרמניה, וקיבל תואר דוקטור.

בראשית המאה ה-20 מונה למנהל הסניף הירושלמי של בנק אפ"ק, ושימש כנשיא ההתאחדות העולמית של היהודים הספרדים בין השנים 1913–1917. כן היה חבר באגודת "בני ברית". פעל עם אהרן אייזנברג בניסיון לרכוש קרקעות בארץ ישראל וסייע לו בייסוד אגודת נטעים.

לוי היה מיוזמיה וממקימיה של שכונת תלפיות בירושלים, ואף הקים בה את הבית הראשון, השוכן כיום ברחוב עין גדי 4. שולמית לסקוב (לאין), מתושבות השכונה, סיפרה כי:

לוי התגורר בשכונת תלפיות עד 1938, אז עבר להתגורר במשק שהקים במושבה רמת הדר (כיום שכונה בהוד השרון), שהיה בין מייסדיה ביחד עם משפחתו.

אשתו מוד (מטילדה) לבית הארשר הייתה שנים רבות מנהלת בית הספר לבנות "אליאנס" בירושלים.

לזוג הייתה בת, אמילי, שנולדה ב-1905 ונהרגה ב-1916 בצרפת, ושני בנים:
אברהם-לאופולד, נולד ב-1908, למד חקלאות במונפליה שבצרפת והיה לפרדסן בשרון. הוא התנדב לצבא הבריטי במלחמת העולם השנייה, הוצב כנהג בחיל האוויר ונהרג בקרב בטוברוק ב-1941. הוא נקבר במצרים.

ריצ'רד-סימון לוי הארשר נולד ב-1917, סיים את בית הספר מקוה ישראל ולמד חקלאות ברדינג-אנגליה.
התנדב לצבא הבריטי במלחמת העולם השנייה והיה הארץ ישראלי הראשון שסיים קורס טיס.
שירת בטייסת 230 כטייס וכמפקד בדרום-מזרח אסיה.
ריצ'רד נהרג באוקטובר 1945 בשעה שמטוס הסנדרלנד שהטיס התרסק לצלע הר בדרום מלאיה וכל 7 אנשי הצוות ו-15 שבויים משוחררים שהיו על המטוס, נהרגו. הוא נקבר בסינגפור.

יצחק לוי נפטר ב-1950, ומטילדה אשתו ב-1956, והם קבורים בקריית שאול כששמות ילדיהם נחקקו על מצבותיהם.<ref></ref>

==ראו גם==
* יק"א
* בנק אפ"ק

==לקריאה נוספת==
* יצחק לוי, ד"ר יצחק לוי - האיש ופועלו: מראשית עלייתו ארצה עד תחילת מלחמת העולם הראשונה, ירושלים: המכון ליהדות זמננו – האוניברסיטה העברית, 1984.

==קישורים חיצוניים==

* 
* (נקרולוג)
* 

מפרי עטו:
* [http://www.hebron.org.il/hebrew/article.php?id=126 תזכיר שחיבר לוי] לקונגרס הציוני ה-17 ולמועצת הסוכנות היהודית השנייה בבזל ב-1931, בדבר חידוש היישוב היהודי בחברון לאחר מאורעות תרפ"ט

==הערות שוליים==

קטגוריה:ישראלים ילידי טורקיה
קטגוריה:אנשי העלייה השנייה
קטגוריה:מנהלים ביישוב
קטגוריה:בנקאים ביישוב
קטגוריה:תלפיות: אישים
קטגוריה:הוד השרון: אישים
קטגוריה:אגרונומים ביישוב
קטגוריה:חברי אספות הנבחרים
קטגוריה:מייסדי מושבות בארץ ישראל
קטגוריה:מייסדי שכונות ירושלים
קטגוריה:חברי בני ברית ישראל
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1866
קטגוריה:ישראלים שנפטרו ב-1950
בנימין צ'ייקין

בנימין צ'ייקין או חייקין (באנגלית: Benjamin Chaikin; 1883, סנקט פטרבורג – 23 באפריל 1950, ירושלים) היה אדריכל ישראלי (יהודי בריטי לשעבר), ממתכנני האוניברסיטה העברית בירושלים ומתכננם של מבנים רבים בירושלים ובתל אביב.

==ביוגרפיה==
בנימין נולד לדיין הרב משה אביגדור ולטאנה רבקה חייקין. סיים לימודי אדריכלות באנגליה, שם הספיק לתכנן כמה מבנים לפני מלחמת העולם הראשונה, ושירת כקצין בחיל ההנדסה המלכותי במהלכה. עם שחרורו באביב 1920 השתקע בירושלים ופתח בה משרד אדריכלים. הוא נישא לאולגה מירל סלוצקין, בתו של אלעזר משה סלוצקין, איש עסקים אוסטרלי שמוצאו מקריצ'ב, ונולדו להם שני בנים. ב-1926 התאלמן, ילדיו עקרו לאוסטרליה והוא נשאר לבדו בארץ. תחילה גר ברחוב הנביאים בירושלים, לאחר מכן עבר למושבה הגרמנית, בה חי כל ימיו בקרב ידידים בריטיים. עם פינוי הנתינים הבריטים בתקופת המרי העברי סירב לעזוב את הארץ.

==עבודתו==
סגנונו היה אקלקטי אך מינימליסטי יחסית, והא שילב גישות וצורות של האדריכלות המודרנית והסגנון הבינלאומי עם מאפיינים אדריכליים מזרחיים, שהבולט בהם הוא הקשת.

צ'ייקין היה בין המתכננים הראשונים של מבני האוניברסיטה העברית ובתוכם תיאטרון המעלות. כן היה שותף לתכנון מלון המלך דוד, ובנה את שני בתי הבריאות על שם נתן שטראוס בירושלים ובתל אביב. לזכותו נזקפת גם בניית תחנת הכוח ירושלים בדרך בית לחם (ליד המושבה הגרמנית). חייקין אף תכנן בתים פרטיים בירושלים בתלפיות וברחביה.
בחיפה תכנן את בניין העירייה, את בית יורדי הים, את בית-החלוצות ואת בית מושל מחוז ירושלים, אדוארד קית'-רוץ'. על גדת הכנרת תכנן ביחד עם זליג אקסלרוד את בית הלורד מלצ'ט, אלפרד מונד. ביחד עם זליג אקסלרוד תכנן בטבריה את בית החולים על שם שוויצר. צ'ייקין תכנן בניינים נוספים ברחבי הארץ.

נפטר בביתו בירושלים, ונקבר בבית הקברות בשייח' באדר.

<gallery widths="100px" heights="100px" "="">
קובץ:Beit Habriuth Strauss Jerusalem.jpg|בית הבריאות שטראוס בירושלים
קובץ:PikiWiki Israel 12184 amphitheater in mount scopus.jpg|תיאטרון המעלות בהר הצופים
קובץ:King David Hotel Pool.jpg|מלון המלך דוד
קובץ:תחנת הכוח בירושלים.jpg|תחנת הכוח בירושלים
קובץ:HasanShoken14 2.jpg|עיריית חיפה
קובץ:Villa Melchett (6).jpg|וילה מלצ'ט על שפת הכנרת
</gallery>

== ראו גם ==
*ערכים על מבנים ואתרים שתכנן בנימין צ'ייקין

==קישורים חיצוניים==

* 
* 

==הערות שוליים==

קטגוריה:אדריכלים ביישוב
קטגוריה:אדריכלים ישראלים
קטגוריה:אדריכלים יהודים בריטים
קטגוריה:אנשי העלייה השלישית
קטגוריה:יהודים בצבא הבריטי במלחמת העולם הראשונה
קטגוריה:קצינים בריטים במלחמת העולם הראשונה
קטגוריה:אישים הקבורים בבית הקברות שייח' באדר
קטגוריה:משפחת צ'ריקובר
קטגוריה:אדריכלים בריטים במאה ה-20
קטגוריה:חברי הבונים החופשיים בארץ ישראל
קטגוריה:ישראלים שנולדו ב-1883
קטגוריה:ישראלים שנפטרו ב-1950
מרגרט וייס

מרגרט אדית וייס (באנגלית: Margaret Edith Weis; נולדה ב-16 במרץ 1948) היא סופרת פנטזיה ומדע בדיוני אמריקאית שיצרה, בשיתוף עם טרייסי היקמן, את סדרת רומח הדרקון ופיתחה את עולם קרין הבדיוני שבו מתרחשת עלילת הסדרה. בנוסף לכך, כתבה עשרות ספרים נוספים.

== קורות חיים ==
נולדה באינדפנדס שבמדינת מיזורי שבארצות הברית.

למדה באוניברסיטת מיזורי.

בנוסף להיות סופרת, וייס היא בעלת שתי חברות הוצאה לאור שאחת מהן מייצרת משחקי ואביזרי פנטזיה.

וייס חלתה בסרטן השד והחלימה בעזרת כימותרפיה.

וייס התגרשה פעמיים. מנישואיה הראשונים נולדו לה בן ובת. כיום היא מתגוררת בדרום ויסקונסין.

== קישורים חיצוניים ==

* 

* 

קטגוריה:סופרות פנטזיה אמריקאיות
קטגוריה:סופרי פנטזיה אמריקאים
קטגוריה:בוגרות אוניברסיטת מיזורי
קטגוריה:בוגרי אוניברסיטת מיזורי
קטגוריה:אמריקאיות שנולדו ב-1948
קטגוריה:אמריקאים שנולדו ב-1948
רוי אלדרידג'

רוי אלדרידג'
רוי אלדרידג (באנגלית: Roy Eldridge; 30 בינואר 1911 – 26 בפברואר 1989) היה חצוצרן ג'אז אמריקאי, בעל יכולת טכנית מרשימה ואלתור חדשני. אלדרידג', שכונה גם הג'אז הקטן (Little Jazz) השפיע עמוקות על דיזי גילספי והיה מהמוזיקאים שיצירתם הייתה הבסיס ליצירת הבי בופ. על כן יש הרואים בו את אחד החצוצרנים החשובים בעידן הסווינג, יחד עם לואי ארמסטרונג ואחרים.

==חייו==
אלדרידג' נולד בפנסילבניה והחל לנגן בתופים, בטובה ובחצוצרה, אך במהרה נטש את שני הראשונים לטובת החצוצרה. הוא הושפע מאוד מקולמן הוקינס ואף ניסה ללמוד לנגן את האלתורים של הוקינס, שהיה גם הוא הרפתקני למדי.

בשנות השלושים ניגן במגוון הרכבים, והקליט גם בתור מוביל. סגנונו הקצבי ויכולות האלתור שלו התפרסמו עד מהרה, והוא נהיה לאחד מסמלי הג'אז של התקופה. נאמר אפילו כי "מאמצע שנות השלושים והלאה, הוא הדיח את לואי ארמסטרונג והיה לחצוצרן המוביל בג'אז ה"חם"".

זריזות ודיוק בכל הסקלה של התווים הם מהמאפיינים הבולטים בנגינתו של אלדרידג', כאשר לפניו מעטים השתמשו בתוים הגבוהים ביותר של החצוצרה. מאפיין נוסף של נגינתו הוא שימוש בזמן כפול, הוא היה עובר לזמן כפול, לעיתים יחד עם כל הלהקה, ולעיתים כששאר ההרכב נשאר בקצב הרגיל. הטכניקה ההרפתקנית הזו השפיעה מאוד על החצוצרן דיזי גילספי שלימים יחד עם צ'ארלי פארקר ייסד את הביבופ. כאשר מקשיבים לסטנדרטים של הבופ, כולל הסטנדרט ביבופ ניתן לשמוע בבירור את השפעתו של אלדריג' על הסוגה.

אלדרידג' עבד בימי חייו עם מוזיקאים רבים, תקופה ארוכה הוא בילה בתזמורת של ג'ין קרופה, שם גם ניגן מספר קטעים עם הזמרת אניטה אודיי. המפורסם שבקטעים הללו הוא "Let Me Off Uptown" יצירה הבנויה כדיאלוג בין אודיי לאלדרידג', היצירה מסתיימת בסולו חצוצרה שנחשב ליוצא מן הכלל, הן מבחינת היכולת והן מבחינת המקוריות. בשנותיו המאוחרות עבד אלדריג' גם עם הוקינס, גיבור ילדותו, ועם אלה פיצג'ראלד.

==לקריאה נוספת==
*אניטה אודיי וג'ורג' אלס High Times, Hard Times, New York, Limelight, 1981, p. 102-123
* ג'ון קולטריין Roy Eldridge, Little Jazz Giant (Continuum: 2002) 

==קישורים חיצוניים==

* 
* 

==הערות שוליים==

קטגוריה:חצוצרנים אמריקאים
קטגוריה:מוזיקאי ג'אז
קטגוריה:פיטסבורג: אישים
קטגוריה:אמריקאים שנולדו ב-1911
קטגוריה:ישראלים שנפטרו ב-1989
תגובת שחלוף

בתגובת שחלוף זו נודדים [[אטום פחמן ואטום מימן]]

שחלוף (באנגלית: Rearrangement) הוא סוג של תגובה כימית האופיינית בעיקר לתרכובות אורגניות.

בתגובת שחלוף נודדים אטומים או קבוצות פונקציונליות למקום אחר באותה המולקולה. תגובת שחלוף מביאה אם כן לקבלת איזומר מבני של התרכובת המקורית.

מספר תגובות שחלוף מתרחשות בתרכובות בעלות איזומריות ציס-טראנס. איזומר טראנס, שבו שני מתמירים נמצאים בשני עברים שונים של קשר קוולנטי כפול, עשוי להפוך לאיזומר ציס, שבו שני המתמירים נמצאים מאותו העבר של הקשר—ולהפך.

==קישורים חיצוניים==

* 

*
שחלוף, תגובת
משה וולמן

משה וולמן (19 באוקטובר 1914 - 5 בספטמבר 2009) היה רופא, פתולוג, פרופסור לפתולוגיה בבית הספר לרפואה באוניברסיטת תל אביב, מנהל המכון לפתולוגיה בבית החולים שיבא, אבי ההיסטוכימיה במדינת ישראל.
וולמן עסק רבות בנוירופתולוגיה.

== קורות חייו ==
משה וולמן נולד בוורשה, אז חלק מהאימפריה הרוסית (כיום בירת פולין). בשנת 1925 עלה וולמן לארץ ישראל, והתגורר עם משפחתו בתל אביב, שם סיים את הגימנסיה העברית "הרצליה".

בכדי ללמוד רפואה הגיע בשנת 1932 לפירנצה באיטליה. שם פגש את אשתו לעתיד, ביגי (בריגיטה), ילידת גרמניה, אף היא סטודנטית לרפואה. וולמן למד באוניברסיטאות של פירנצה ורומא, ממנה קיבל תואר דוקטור לרפואה בשנת 1938. את עבודת הדוקטור הגיש לפרופ' אנריקו פרמי, חתן פרס נובל לפיזיקה.
בשנת 1939 הוא נישא לביגי, ולהם ארבעה ילדים: דן וולמן (במאי קולנוע), רות (פילוסופית) (1944-2005), נעמי (פסיכיאטרית) והפרופ' אמנון וולמן (מלחין).

בשנת 1940 התגייס לצבא הבריטי, תחילה כרופא אזרח. בשנת 1941 נשלח כחלק מקבוצת רופאים מארץ ישראל, וביניהם אריה זסלני, לסייע לכוחותיו של צ'ארלס אורד וינגייט במסגרת המערכה במזרח אפריקה במלחמת העולם השנייה. שם פגש בקיסר היילה סלאסי והיה לרופאו האישי. וולמן נתמנה לאחראי על המחלקה הפנימית והמעבדה הקלינית של בית החולים "מגליק" באדיס אבבה, בדרגת קפטן. בין השנים 1945-1946 היה מנהל המעבדה הפתולוגית של "בית חולים 27" בתל אל-כביר במצרים. בשנת 1946 שב לארץ ישראל.

==קריירה==
בין השנים 1946–1956 היה וולמן הפתולוג היחיד שעסק בארץ בהיסטוכימיה.

בשנת 1951 קיבל וולמן את "הפרס על שם מגנס". בעקבות קבלת הפרס יצא להשתלמות בהיסטוכימיה במספר מרכזים עולמיים מובילים בתחום.

בשנת 1959 התמנה וולמן למנהל המכון הפתולוגי בבית החולים שיבא.

בשנת 1964 וולמן התמנה לפרופסור וראש המחלקה לפתולוגיה באוניברסיטת תל אביב. בשנת 1965 הועלה לדרגת פרופסור מן המניין. 

וולמן נחשב לחלוץ בתחום ההיסטוכימיה, מחלת וולמן שהוא גילה, נקראת על שמו.

וולמן פרסם כ-200 עבודות מחקר. וולמן היה החתן הראשון של פרס "Pearse" מטעם החברה המיקרוסקופית המלכותית.

וולמן נפטר בספטמבר 2009 ונקבר בבית הקברות בקיבוץ כפר מנחם. 

== כתביו ==
* Pigments in Pathology
* דמגוגיה ורטוריקה
* העוקץ והדבש של שגיאות ברפואה, ספרון

== הערות שוליים ==

קטגוריה:בוגרי גימנסיה הרצליה
קטגוריה:מתנדבי היישוב לצבא הבריטי
קטגוריה:פתולוגים ישראלים
קטגוריה:פתולוגים ביישוב
קטגוריה:בוגרי ספיינצה – אוניברסיטת רומא
קטגוריה:סגל המרכז הרפואי ע"ש חיים שיבא - תל השומר
קטגוריה:מדעני מוח ישראלים
קטגוריה:מדענים ביישוב
קטגוריה:סגל אוניברסיטת תל אביב: רפואה
קטגוריה:משפחת וולמן
קטגוריה:אנשי העלייה הרביעית
קטגוריה:אישים הקבורים בקיבוצים
קטגוריה:ישראלים שנולדו ב-1914
קטגוריה:ישראלים שנפטרו ב-2009
מחלף שער הגיא

מחלף שער הגיא הוא מחלף המחבר את כביש 1 וכביש 38, ונמצא צפונית לבית שמש. באזור המחלף היה בעבר צומת, אך לאור הגידול בעומס התנועה הוחלט למחלף את הצומת. המחלף נבנה בהדרגה ונפתח לתנועה במלואו באוגוסט 1994.

מחלף שער הגיא מפריד את כביש 1 לשני חלקים שונים באופיים. ממערב, זהו כביש מהיר עם הגבלת מהירות של 110 קילומטר לשעה, וממזרח זהו כביש בין עירוני עם הגבלת מהירות של 80 קילומטר לשעה. השוני בהגבלות המהירות נובע ממאפייני הכביש השונים. ממערב, הכביש הוא מישורי ובעל שוליים רחבים. לעומת זאת, ממזרח, תוואי השטח ההררי מכתיב שיפועים חדים ושוליים צרים.

<gallery>
קובץ:A1-Latrun1.jpg|מחלף שער הגיא מדרך בורמה
קובץ:A1-Latrun2.jpg|שילוט לפני מחלף שער הגיא מכיוון כביש 38
קובץ:PikiWiki Israel 4228 Shaar HaGai interchange.JPG|מבט אל מחלף שער הגיא ממשלט 21
קובץ:Sha'ar Hagai interchange 4.jpg|מחלף שער הגיא, ינואר 2023
</gallery>

==ראו גם==
* שער הגיא

==קישורים חיצוניים==

== הערות שוליים ==

שער הגיא, מחלף
קטגוריה:מועצה אזורית מטה יהודה
קתדרלת ליון

חזית קתדרלת ליון על רקע נהר הסאון
קתדרלת ליון או בשמה המלא קתדרלת יוחנן המטביל מליון (בצרפתית: Cathédrale Saint-Jean-Baptiste de Lyon) היא קתדרלה קתולית בליון, צרפת ומושב הארכיבישוף של ליון.

בניית הקתדרלה החלה במאה ה-12 על חורבות כנסייה מהמאה ה-6 והושלמה ב-1476. רוב הקתדרלה בנויה בסגנון גותי מוקדם ותקרתה מדגימה היטב את השימוש בקמרונות בני 6 צלעות. ראויים לציון הם שני הצלבים לצידי המזבח, שנשמרו מאז המועצה של 1274 כסמל לאיחוד הכנסיות, והקפלה הבורבונית, שנבנתה בידי קרדינל דה בורבון ואחיו פייר דה בורבון, בן חותנו של לואי האחד עשר, מלך צרפת. הקפלה היא יצירת מופת של פיסול מהמאה ה-15. בקתדרלה ישנו שעון אסטרונומי מהמאה ה-14 המראה את התאריך המדויק עד שנת 2019, את מיקום השמש, הירח וכדור הארץ וכן את פריסת הכוכבים מעל ליון. השעון מציג את השמש כסובבת סביב כדור הארץ בהתאם לתפיסה הרווחת בעת שנבנה.

עד לבנייתה של בזיליקת נוטרדאם דה פורבייה הקתדרלה הייתה הכנסייה המרכזית בעיר.

==ממדים==
* אורך פנימי כולל: 80 מטר.
* גובה המגדל המערבי: 44 מטר.
* גובה הספינה הראשית: 32.5 מטר.
* גובה בית המקהלה: 24.30 מטר.

==גלריה==
<gallery>
Image:Lyon-cathedrale-st-Jean.jpg|החזית המערבית, עם המגדלים הלא שלמים
תמונה:Lyon - Cathedrale et Basilique 2.jpg|חזיתה האחורית של הקתדרלה והאפסיס. באופק על ההר נראית בזיליקת נוטרדאם דה פורבייה
Image:Cathedrale Saint Jean Lyon Interior Panorama1.jpg|הספינה הראשית
Image:Cathedrale Saint Jean Lyon ceiling over nave.jpg|קמרונות סקספרטיט בני 6 צלעות
</gallery>

==קישורים חיצוניים==

* 

* [http://en.structurae.de/structures/data/index.cfm?ID=s0004736 מידע ותמונות], באתר Structurae.de

ליון
קטגוריה:ליון: מבנים
דגל טורונטו

דגל טורונטו הנוכחי נבחר על ידי ועדה שהוקמה ב-18 באוגוסט 1974 לבחירת דגל לעיר, בעקבות תחרות שנערכה בעיר לעיצוב הדגל. ב-6 בנובמבר באותה שנה, בחרה הוועדה פה אחת את הדגל שעוצב על ידי רנאטו דה סאנטיס (Renato De Santis) בן ה-21, שהיה באותה עת סטודנט במכללת ג'ורג' בראון.
דגל זה שימש את העיר העתיקה של טורונטו עד איחוד רבעי העיר רבתי לעיר אחד בשנת 1997. בשנה זו פנתה מועצת העיר לציבור בבקשה לעיצוב דגל חדש, אולם ההצעות השונות שהוצעו נידחו. לבסוף ביצע דה סאנטיס שינויים קלים בדגל הקיים, והדגל המחודש אומץ רשמית באוקטובר 1999.

==תיאור הדגל==
הדגל מציג את שני המגדלים של בניין עיריית טורונטו על רקע כחול. בין המגדלים, בתחתיתם מופיע עלה עץ אדר המופיע על דגל קנדה. עלה זה מסמל את אולם המועצה הנמצא בבסיס המגדלים. צורת המגדלים יוצרת את האות "T" - האות הראשונה של שם העיר.

==קישורים חיצוניים==

* 
* 

קטגוריה:טורונטו
טורונטו

קטגוריה:אונטריו: סמלים
טורונטו
פ.צ'. ביהור אוראדיה

מועדון כדורגל ביהור אוראדיה (רומנית: FC Bihor Oradea) הוא מועדון כדורגל רומני הממוקם באוראדיה שברומניה. המועדון נוסד ב-1902 בשם קלובול אתלטיק אוראדיה (רומנית: Clubul Atletic Oradea - מועדון האתלטיקה אוראדיה).

== היסטוריה ==
מועדון הכדורגל, שנוסד בעיר הרומנית אוראדיה היה במשך השנים בשליטה לחלופין של האימפריה האוסטרו-הונגרית, רומניה, הונגריה ואז שנית רומניה. בעונת 1943/44 זכתה הקבוצה, אז בשם "נגיוורדי AC" באליפות הונגריה בכדורגל. בעונת 1948/49, לאחר סיום מלחמת העולם השנייה והשינויים בגבולות המדינות האירופיות כתוצאה מהמלחמה, שיחקה ביהור אוראדיה בליגה הרומנית הבכירה וזכתה באליפות רומניה בעונה זו. הקבוצה זכתה גם בגביע הרומני בשנת 1956.

הקבוצה שינתה את שמותיה מספר פעמים במהלך ההיסטוריה, בין השמות היו: CA אוראדיה, IC אוראדיה, פרוגרסול וקרישול.

מאז ימי הזוהר של הקבוצה בשנות ה-40 הקבוצה לא הצליחה לשחזר את היכולת ולמעט מספר עונות במהלך שנות ה-70 ושנות ה-80 שבהן שהתה בעיקר בתחתית הליגה או באמצעה, לא הצליחה להגיע להישג משמעותי. הקבוצה עלתה חזרה לליגה הבכירה בסוף עונת 2002/03 אך ירדה לאחר עונה אחת בלבד לליגה השנייה לאחר שסיימה במקום הראשון הליגה הבכירה ברומניה.

==שחקנים מפורסמים וכאלו ששיחקו בישראל==
* מריוס זנו בונדיה (בעבר במכבי נתניה)
* קלאודיו קֶשֶרי
* ז'וֹלט מוּז'נאי
* יוסיף רוטאריו
* מריוס פופה
* יוריצה סיליאנובסקי
* גיאורגה ליליאק (בעבר בהפועל צפרירים חולון)
* אובידיו הובאן (היה בהפועל באר שבע)

==מאמנים מפורסמים==
* יואן אנדונה
* לאיוש דטארי

== קישורים חיצוניים ==

* 

ביהור
ביהור
קטגוריה:קבוצות כדורגל שהוקמו ב-1902
ביהור
מערב פפואה

פפואה המערבית (באינדונזית: Provinsi Papua Barat; לשעבר איריאן ג'איה המערבית; באינדונזית: Irian Jaya Barat) היא מחוז של אינדונזיה הנמצא בחלק המערבי של האי גינאה החדשה. הטריטוריה כוללת את "חצי האי ראש הציפור" ואת האיים שבאזור.

על פי מפקד האוכלוסין משנת 2020, התגוררו במחוז כ-1.134 מיליון תושבים, ולפיכך הוא בין המחוזות הפחות מאוכלסים באינדונזיה. בירת המחוז היא מאנוקווארי. מבחינה מנהלית, המחוז מחולק לשבע נפות (kabupaten) ועיר אחת (kota):
* פאפאק (פאק-פאק)
* קאימאנה
* מאנוקווארי
* ראג'א אמפאת (במאלאית: "מלך הארבעה") (עיר הנפה: ואיסאי)
* סורונג 
* סורונג (עיר) (במאלאית: "הושטת יד")
* סורונג סלאטאן (במלאית: "דרום") (עיר הנפה: טמינאבואן)
* טלוק בינטוני (עיר הנפה: בינטוני)
* טלוק וונדאמה (עיר הנפה: ראסיי)
פפואה המערבית הוקמה בחלק המערבי של מחוז פפואה בפברואר 2003, והפיצול עדיין שנוי במחלוקת. תומכי הפיצול, ובהם אנשי הממשל המרכזי בג'קרטה ומהגרים שהגיעו לפפואה מאזורים אחרים באינדונזיה, טוענים שיצירת המחוז החדש תסייע בניהול יעיל יותר של המשאבים ובחלוקה הוגנת יותר של השירותים. הפיצול נתקל בהתנגדות רבה בפפואה עצמה, והוא מוצג כמהלך המפר חוקים אוטונומיים מיוחדים הנוגעים לניהול פפואה, וכמאמץ לדכא את התנועה הבדלנית המקומית.

בנובמבר 2004 החליט בית משפט אינדונזי כי הפיצול אכן מפר את חוקי האוטונומיה. אולם פסק כי כיוון שהמחוז החדש כבר נוצר, הוא יישאר נפרד מפפואה. כמו כן, בפסק הדין נקבע כי אין להקים מחוז נוסף שהוצע, איריאן ג'איה המרכזית, כיוון שהפיצול עדיין לא הושלם.

==שינוי השם==
המחוז שינה את שמו לפפואה המערבית בפברואר 2007. תוקפו של השם החדש הוא החל מ-7 בפברואר 2007, אולם יש צורך באישור של המועצה המחוקקת של המחוז, ולאחר מכן הממשלה האינדונזית צריכה לאשר את הדבר בצו [http://www.rnzi.com/pages/news.php?op=read&id=29965].

==קישורים חיצוניים== 

* 
* 

==הערות שוליים==

קטגוריה:אינדונזיה: מחוזות
קטגוריה:אזורים בעלי שלטון עצמי
MacBook

MacBook הוא מחשב נייד שפותח על ידי חברת אפל. המחשב נמכר בדגם אחד עם מעבד 2.4GHz בצבע לבן במארז פוליקרבונט הבנוי ממקשת פלסטיק אחת. ב-2015 יצאה גרסה חדשה של מאק בעל אותו שם, אך למחשב זה אין קשר למאקבוק המקורי.

== רקע היסטורי ==
ה-MacBook החליף את ה-iBook ואת ה-PowerBook בגודל 12 אינץ', ובכך סיים את מעברה של אפל למעבדי אינטל בתחום המחשבים הניידים. המחשב הוצג ב-16 במאי 2006. 

כמו כל המקינטושים בעלי מעבד מתוצרת אינטל, מותקנת על המחשבים החדישים יותר מערכת ההפעלה Mac OS X, אך הוא יכול גם להריץ את מערכות ההפעלה של מיקרוסופט בעזרת תוכנה מובנית הנקראת BootCamp או באמצעות תוכנה המאפשרת להפעיל מערכת הפעלה וירטואלית כמו parallels. 

בעוד שה-MacBook Pro, כפי ששמו מרמז, מיועד לשוק המקצועי, ה-MacBook מיועד לשוק הצרכני. הדגם השחור הוא המחשב הנייד השחור הראשון של אפל מאז ה-Powerbook G3, ששיווקו הופסק ב-2001. גרסת מערכת ההפעלה העדכנית (נכון לנובמבר 2010) היא סנוו לאופרד גרסה 10.6 והיא מגיעה עם ILIFE-11.

== פירוט טכני ==
המקבוק מכיל קישורית בלוטות' ומאתר רשתות אלחוטיות. הסוללה המובנית במחשב מספיקה לכ-10 שעות פעילות. ב-MacBook שני חיבורי USB וחיבור FireWire אחד. בנוסף ישנו חיבור מיני DVI המיועד לחיבור למסך או למקרן.

המקבוק כולל מצלמת ISIGHT ומיקרופון מובנה לצורך שיחות צ'ט וצילום.

== קישורים חיצוניים ==

* 

== הערות שוליים ==

קטגוריה:מקינטוש
קטגוריה:מכשירים שהושקו ב-2006
קטגוריה:מכשירי חברת אפל
קטגוריה:מחשבים ניידים
אריק שמידט

אריק אמרסון שמידט (באנגלית: Eric Emerson Schmidt; נולד ב-27 באפריל 1955 בוושינגטון די. סי.) הוא מהנדס ונדבן אמריקאי. כיהן כמנכ״ל חברת גוגל, יושב ראש החברה, ויושב ראש חברת האם אלפאבית. היה חבר דירקטוריון במספר גופים בתעשייה ובאקדמיה כמו אפל ואוניברסיטת פרינסטון. שמידט מחזיק במשרת פרופסור באוניברסיטת סטנפורד ומלמד בה קורסים בעסקים במשרה חלקית. הוא חי באת'רטון, קליפורניה יחד עם אשתו ונדי.

==ביוגרפיה==
אריק שמידט קיבל תואר ראשון בהנדסת חשמל מאוניברסיטת פרינסטון ותואר שני ב-1979. קיבל תואר דוקטור בהנדסת חשמל ומדעי המחשב מאוניברסיטת קליפורניה בברקלי בשנת 1982. הוא אחד מהמחברים של lex, תוכנת ניתוח לקסיקלית וכלי חשוב למבנה מהדר.

היה חבר בצוות המחקר של מעבדת מדעי המחשב בזירוקס פארק, ועבד גם במעבדות בל ובחברת זילוג. ב-1983 הצטרף לסאן מיקרוסיסטמס כמנהל תוכנה. בסאן הוא הוביל את הפיתוח של Java, טכנולוגיית תוכנה עצמאית מפלטפורמה, ופיתח את אסטרטגית התוכנות האינטרנטיות בסאן. לאחר מכן כיהן כראש הטכנולוגיה (CTO) ומנכ"ל סאן. בין השנים 1997 עד 2001 היה מנכ"ל חברת נובל.

שמידט עזב את נובל אחרי הרכישה של Cambridge Technology Partners. ב-2001 מייסדי גוגל לארי פייג' וסרגיי ברין, גייסו את שמידט לנהל את החברה שלהם בעקבות לחץ מהמשקיעים מייקל מוריץ וג'ון דור.

במרץ 2001 הצטרף לדירקטוריון של חברת גוגל בתפקיד יו"ר, ובאוגוסט 2001 הפך למנכ"ל החברה, משרה שהחזיק בה עד לאפריל 2011. בגוגל, שמידט חלק עם פייג' וברין את האחריות על הפעילות השוטפת, מה שהפך את גוגל למעין טריומווירט - גוף בעל שלושה מנהיגים. שמידט החזיק באחריות האופיינית של מנכ"ל בחברה ציבורית והתמקד בניהול של סגן נשיא וארגון המכירות. על פי האתר של גוגל, שמידט התמקד גם ב"בניית תשתית התאגיד הנחוצה כדי לתחזק את הצמיחה המהירה של גוגל כחברה ולהבטיח שהאיכות תישאר גבוהה בזמן שהמוצרים יפותחו במינימום של זמן".

שמידט הוא אחד הבודדים שהצליחו להתעשר בעזרת מימוש אופציות שקיבל כעובד בחברה שהוא לא מהמייסדים או מקורב להם. שמידט דורג במקום ה-29 ברשימת האנשים העשירים בעולם של "פורבס" לשנת 2006, עם הערכת הון של כ-6.2 מיליארד דולר.

ב-26 באוגוסט 2006 נבחר שמידט לדירקטוריון חברת "אפל" והודח בשלהי שנת 2009 בשל חשד להעברת סודות מסחריים לגוגל.ּּ

ב-2007 מגזין PC World דירג אותו במקום הראשון ברשימת 50 האנשים החשובים ביותר באינטרנט, יחד עם שני מייסדי גוגל, לארי פייג' וסרגיי ברין.

ב-2013 פרסם יחד עם ג'רד כהן את הספר "The New Digital Age". ב-2014 פרסם יחד עם ג'ונתן רוזנברג את הספר "גוגל - כך זה עובד" שתורגם לעברית ב-2015.

שמידט חבר במפלגה הדמוקרטית.

==קישורים חיצוניים==

* 

* 
* [http://www.google.com/corporate/execs.html גוגל: הנהלה]
* [https://web.archive.org/web/20080117093414/http://www.princeton.edu/~vp/trustees/Trustee_photo-04-05.html חבר הנאמנים של אוניברסיטת פרינסטון]
* 
* 
* 
* 
* 
* 

== הערות שוליים ==

קטגוריה:וושינגטון די. סי.: אישים
קטגוריה:אמריקאים בתעשיית המחשבים
קטגוריה:מנכ"לים אמריקאים
קטגוריה:דירקטורים אמריקאים
קטגוריה:עובדי גוגל
קטגוריה:נדבנים אמריקאים
קטגוריה:מהנדסי חשמל אמריקאים
קטגוריה:מיליארדרים אמריקאים
קטגוריה:בוגרי אוניברסיטת פרינסטון
קטגוריה:בעלי תואר דוקטור מאוניברסיטת קליפורניה בברקלי
קטגוריה:אמריקאים שנולדו ב-1956
מאהבת זקנה

מאהבת זקנה (בצרפתית: Une vieille maîtresse) הוא סרט קולנוע צרפתי בבימויה של קתרין ברייה שיצא לאקרנים בשנת 2007.

==עלילה==
הסרט עוקב אחר נישואיו של רינו דה מריני (המגולם על ידי פואד איט אטו) להרמנגארד האריסטוקרטית. בטרם נישואין מגלה רינו לסבתה של הרמנגארד כי בעבר ניהל רומאן עם אישה נשואה - וליני (המגולמת על ידי אסיה אג'נטו), על ילדתם המשותפת שנפטרה מהכשת נחש, ועל אהבתו לווליני שפסקה בעקבות מות בתו. הסבתא מסכימה לנישואים לאחר שרינו מבטיח כי הוא אוהב את הרמנגארד, ועל מנת שלא יתפתה עוזבים רינו והרמינגארד את פריז ועוברים לגור בקרבת הים, אולם וליני, האוהבת את רינו רודפת אחריו ומפתה אותו עד שמסכים לבגוד בהרמינגארד.

==הפקה וסרטים==
תסריט הסרט מבוסס על הרומן מאת ז'ול ברבי ד'אורווילי. הסרט היה מועמד לפרס דקל הזהב בפסטיבל קאן עבור במאית הסרט, קתרין ברייה.

== לקריאה נוספת ==
<div class="mw-content-ltr">
* Anne-Elisabeth Blateau, "Une vieille maîtresse sans Breillat", in Carré d'Art : Barbey d'Aurevilly, Byron, Dali, Hallier, Jean-Pierre Thiollet, Anagramme éd., Paris, 2008, 143–149.
</div>
==קישורים חיצוניים==

קטגוריה:סרטי 2007
קטגוריה:סרטי דרמה
קטגוריה:סרטים צרפתיים
מטאל קיצוני

מטאל קיצוני או אקסטרים מטאל (באנגלית: Extreme metal) הוא מונח כללי, לעיתים לא מוגדר בבירור, עבור מבחר סגנונות הבי מטאל שהתפתחו מאז שנות השמונים של המאה העשרים. על אף שאינו מוכר היטב בקרב שוחרי המיינסטרים במוזיקה, השפיע המטאל הקיצוני על שורה של מבצעים מוזיקליים מתוך ומחוץ למטאל ולרוק, ומשגשג במבחר של תת-תרבויות אדוקות.

הארדקור פאנק נחשב לחלק בלתי נפרד מפיתוח האקסטרים מטאל, במבנה השיר ובמהירות הנגינה הגבוהה, מלבד במקרה של דום מטאל; סגנון המושפע מהבלוז רוק והפסיכדליה של Black Sabbath המוקדמת, ומתאפיין בקצב נגינה איטי.

המונח מתייחס בדרך כלל לסגנון שוחק יותר, קשוח יותר, מחתרתי ולא ממוסחר הקשור לסגנונות מסוימים של הבי מטאל. סגנונות המטאל הנחשבים ל"אקסטרים מטאל" או ל"מטאל קיצוני" כוללים את:<ref></ref>

* בלאק מטאל
* דת' מטאל
* דום מטאל
* ספיד מטאל
* ת'ראש מטאל

וכן תתי-ז'אנרים של סגנונות אלו, ופעמים רבות פיוז'ן עם סגנונות אחרים.

== הערות שוליים ==

קטגוריה:סגנונות מטאל
סמיתסוניט

סמיתסוניט או פצלת האבץ הוא מינרל קרבונטי הבנוי מאבץ (Zn) ופחמה (קרבונט CO<sub>3</sub>). צורת הגבישים של הסמיתסוניט היא מעוינון או במקרים נדירים יותר סקלנוהדרון, אבל לעיתים רחוקות בלבד מוצאים גבישים מפותחים של סמיתסוניט ובדרך כלל הוא מופיע בתצורת אשכול ענבים. צבע גבישי הסמיתסוניט משתנה בין צהוב ירוק וכחול. את הסמיתסוניט היה נהוג לכרות מימים ימימה מהשכבות העליונות של עפרות אבץ ועופרת. הסמיתסוניט מופיע בדרך כלל עם המינרל המימורפיט. למעשה נהגו בדרך כלל להניח כי סמיתסוניט והמימורפיט הם מינרל אחד שאותו היה נהוג לסווג תחת השם קלמין. הסמיתסוניט כמינרל נפרד תואר לראשונה ב-1832 והוא קרוי על שמו של הכימאי והמינרלוג הבריטי, ג'יימס סמיתסון (1829-1754) הידוע כיום בעיקר בשל הירושה שהותיר שמימנה את הקמת מוסד הסמית'סוניאן הקרוי אף הוא על שמו.

סמיתסוניט נוצר כמינרל משני של בליה או התחמצנות של מרבצים של עפרת אבץ, למשל מספלריט. החלפה של האבץ שבסמיתסוניט במנגן יוצרת שורה איזומורפית מוגבלת עם המינרל רודוכרוזיט והחלפה של האבץ בברזל יוצרת שורה איזומורפית מוגבלת עם המינרל סידריט.

השימוש העיקרי בסמיתסוניט הוא כמקור משני של אבץ. כך למשל במשך שנים התעלמו ממרבצי הסמיתסוניט שבלידוויל (Leadville) שבמדינת קולורדו וכיום כורים אותו לאחר שהובהר הפוטנציאל הכלכלי הגלום במינרל. בקרבונט האבץ נעשה שימוש בתמיסת קלמין שבה נעשה גם כיום שימוש כאמצעי להקל על עקיצות יתושים וגירויים שונים בעור אף על פי שמנהל המזון והתרופות האמריקאי הודיע ב-1992 כי לא מצא שום הוכחה כי יש לתמיסה השפעה מרפאה.

המקומות הידועים ביותר בהם מצוי הסמיתסוניט כוללים את המכרות של צואמב בנמיביה (המקור לתמונת המינרל משמאל), שדגימות הסמיתסוניט מהם מכילות כמויות זעירות של קובלט הצובעות את המינרל בצבעים מרהיבים ומכרה ברוקן היל בזמביה. מקומות נוספים כוללים את מכרה קלי (Kelly) במגדלנה שבמדינת ניו מקסיקו, מקסיקו, לוריון ביוון, מורסנט בבלגיה ועוד.

==קישורים חיצוניים==

* [http://www.mindat.org/min-3688.html אתר Mindat]
* [http://www.webmineral.com/data/Smithsonite.shtml אתר Webmineral]
* [https://web.archive.org/web/20071004054652/http://mineral.galleries.com/minerals/carbonat/smithson/smithson.htm אתר Mineral galleries]
* [http://rruff.geo.arizona.edu/doclib/hom/smithsonite.pdf Mineral data publishing]
* 

גוש סמיתסוניט צהוב-ירוק מלוטש משישודונל (Sheshodonnell), קסלטאון, [[אירלנד. צולם במוזיאון להיסטוריה של הטבע שבלונדון.]]

קטגוריה:מינרלים קרבונטיים
קטגוריה:מינרלים
קטגוריה:אבני חן
פונקציית המלבן

פונקציית המלבן

פונקציית המלבן (ידועה גם כפולס של גל מרובע; באנגלית rectangular, rectangle function, rect function או unit pulse) מוגדרת כדלהלן:

:<math>\mathrm{rect}(t) = \sqcap(t) = \begin{cases}
0 & \mbox{if } |t| > \frac{1}{2} \\[3pt]
\frac{1}{2} & \mbox{if } |t| = \frac{1}{2} \\[3pt]
1 & \mbox{if } |t| < \frac{1}{2}
\end{cases} </math>

ישנן הגדרות שונות של ערך הפונקציה בנקודות אי-הרציפות <math>\pm 1/2</math> והן 0, 0.5, 1 או לא מוגדר.

אפשר לבטא את פונקציית המלבן באמצעות פונקציית הביסייד <math>\ u(t)</math>:
:<math>\mathrm{rect}\left(\frac{t}{\tau}\right) = u \left( t + \frac{\tau}{2} \right) - u \left( t - \frac{\tau}{2} \right) </math>
או לחלופין
:<math>\mathrm{rect}(t) = u \left( t + \frac{1}{2} \right) \cdot u \left( \frac{1}{2} - t \right) </math>

פונקציית המלבן מנורמלת מבחינת שטח:

:<math>\int_{-\infty}^\infty \mathrm{rect}(t)\,dt=1</math>

התמרת פורייה הרציפה של פונקציית המלבן היא
:<math>\frac{1}{\sqrt{2\pi}}\int_{-\infty}^\infty \mathrm{rect}(t)\cdot e^{-i \omega t} \, dt
=\frac{1}{\sqrt{2\pi}}\cdot \mathrm{sinc}\left(\frac{\omega}{2\pi}\right)</math>,

ובמונחי פונקציית sinc:

:<math>\int_{-\infty}^\infty \mathrm{rect}(t)\cdot e^{-i 2\pi f t} \, dt
= \mathrm{sinc}(f)</math>

ניתן להגדיר את פונקציית המשולש כקונבולוציה של שתי פונקציות מלבן:
:<math>\ \mathrm{tri}(t) = \mathrm{rect}(t) * \mathrm{rect}(t) </math>

כאשר מסתכלים על פונקציית מלבן כהתפלגות הסתברות, הפונקציה האופיינית שלה היא
:<math>\varphi(k) = \frac{\sin(k/2)}{k/2}\,</math>
והפונקציה יוצרת מומנטים שלה היא
:<math>M(k)=\frac{\mathrm{sinh}(k/2)}{k/2}\,</math>
כאשר <math>\ \mathrm{sinh}(t)</math> היא סינוס היפרבולי.

==ראו גם==
*התמרת פורייה
*גל מרובע
*פונקציית המשולש

==קישורים חיצוניים==
* 

מלבן, פונקציית